|  |  |  |  |
| --- | --- | --- | --- |
| MITÄ tavoitellaan ja arvioidaan? | MISSÄ sisältöalueissa tavoitteen asioita opitaan? | MILLAISTA TOIMINTAA VAATII tunneilla – konkreettisia ideoita? | MITEN arvioidaan? |
| **T1** Oppilas tunnistaa, ymmärtää ja oppii käyttämään lukuvuonna käsiteltävien sisältöjen keskeisiä käsitteitä.  **T2** Oppilas tutustuu erilaisiin kulttuureihin ja katsomuksiin.  **T3** Oppilas tutustuu erilaisiin katsomuksiin sekä niiden väliseen vuorovaikutukseen. Oppilas hahmottaa tiedon ja tutkimuksen roolia katsomusten arvioinnissa.  **T4** Oppilas tunnistaa lukuvuonna käsiteltävien uskontojen uskonnollisen ajattelun pääpiirteitä.  **T5** ---  **T6** Oppilas oppii hahmottamaan erilaisia katsomuksellisia ratkaisuja lukuvuonna käsiteltävien asiasisältöjen näkökulmasta. Oppilas hahmottaa katsomuksellisten valintojen perusteita.  **T7** Oppilas hahmottaa maailman moninaisuutta ja yhdenvertaisen kohtelun merkitystä.  **T8** Oppilas havainnoi lukuvuonna käsiteltävien uskontojen eettisiä ulottuvuuksia.  **T9** Oppilas pohtii omia valintojaan ja niiden vaikutuksia kestävään tulevaisuuteen.  **T10** Oppilas perehtyy ihmisarvon, ihmisoikeuksien ja ihmisten yhdenvertaisuuden merkitykseen ja eettiseen perustaan. Oppilas havainnoi lukuvuonna käsiteltävien uskonnollisten katsomusten yhteyttä ihmisoikeuksiin. | **S1 Katsomus ja kulttuuri**  Perehdytään teistisiin ja ateistisiin katsomuksiin nykymaailmassa, esimerkiksi sekulaariin humanismiin, kristinuskoon ja islamiin. Tutustutaan valittuihin katsomusten historian ja niiden kohtaamisen käänteisiin.  Käydään oppilaan elämänkatsomuksen ja identiteetin rakentamista tukevia keskusteluja. Seurataan katsomuksen ja kulttuurin ilmenemistä muun muassa mediassa ja taiteessa.  **S2 Etiikan perusteita**  Sovelletaan eettistä lähestymistapaa ja käsitteistöä nuorten arjessa esiintyviin tilanteisiin. Perehdytään sosiaalisessa mediassa ja muissa tiedotusvälineissä esiintyviin ajankohtaisiin kysymyksiin eettisestä näkökulmasta. Tarkastellaan kulttuurista moninaisuutta rikkautena, oikeutena ja eettisenä kysymyksenä.  **S3 Ihmisoikeudet ja kestävä tulevaisuus**  Perehdytään ihmisarvoon, ihmisoikeuksiin ja ihmisten väliseen yhdenvertaisuuteen. Pohditaan, miten voidaan toimia vastuullisesti kestävän tulevaisuuden hyväksi. |  |  |